Eelmisel paaril aastal tekitas omajagu segadust ja elevust SJK-Kirjastus OÜ  jõulupostkaardikampaania. Tarbijakaitse arvas, et nad on pahad ja mõned veel. Täna potsatas siis ka minu postkasti paks ümbrik postkaartide ja kirjaga. Erinevalt eelmisest aastast maksekorradust ega arvet kui sellist kaasas ei ole. Ehk siis, kui eelmine aasta oli tegemist peaaegu, et väljapressimisega, siis sellel aastal antakse vähemalt veidi selgemalt mõista, et sa ei pea maksma aga saatjad tahaks ju "olla majanduslikult sõltumatud ja elada normaalset loomingulist elu" ning kaartide hind on 99 krooni. Kõik on seega  JOKK aga kuna minus tekitab selline kampaania endiselt võõrastust, siis panin kaardid ja ümbriku ilusasti omakorda ümbrikku ja saatsin kirjastuse aadressil tagasi… ei julgeks ju kalleid jõulukaarte maksmata endale jätta.